LidanRubinov/Halacha-QA huggingface dataset:
שאלה: מה עליי לעשות?: אני תלמיד, ואצלנו בתפילה מי שבא ללא תלבושת הרב מוציא אותו. קרה שפעם אחת באתי ללא תלבושת והרב אמר לי לצאת מהתפילה. מה אני צריך לעשות להקשיב לרב או לאלוקים? האם זה מותר בכלל להוציא ילד בגלל סיבה כזו?
תשובה: לך, חביבי. אין שום ספק שצריך לשמוע בקולו של הקב"ה. אבל מה זה אומר לגבי הסיפור שלך? אני מבקש לומר כמה דברים: האם אתה יכול להגיד לי שאתה יודע בברור מה אומר לך הקב"ה? אולי הקב"ה אומר לך לשמוע בקול המורה, לבוא בתלבושת אחידה? ואם אתה יודע שחוקי בית הספר שלך הם כאלה שתלמיד שבא בלי תלבושת, לא נותנים לו להשתתף בתפילה, ובא לך לא לבוא עם תלבושת אחידה- אתה יכול ללכת להתפלל בבית כנסת ליד הבית שלך בשעה מוקדמת, ואז לא תצטרך להתלונן "שתו לי.", "אכלו לי.", הרביצו לי.", לקחת אחריות והתפללת במניין. ובעניין הזה של האחריות, אתה צריך לדעת שאתה עומד מול הקב"ה, והמורה שלך עומד מול הקב"ה. את כל מה ששייך למורה- תשאיר למורה שיסתדר עם הקב"ה, או שלא יסתדר. זו בעיה שלו, ושלו בלבד. ומה ששייך לך- אתה צריך לקחת אחריות, ולא לערב את המורה. תראה סיפור מעניין שהגמרא (מסכת יומא דף ל"ה עמ  ב ) מספרת: אמרו עליו על הלל הזקן שבכל יום ויום היה עובד, ומשתכר פרוטה. חצי פרוטה היה נותן לשומר בית המדרש, וחצי פרוטה- לפרנסתו ולפרנסת אנשי ביתו. פעם אחת לא מצא להשתכר, ולא הניח לו שומר בית המדרש להכנס (כי לא היה לו חצי פרוטה לשלם). עלה על גג בית המדרש, ונתלה וישב על פי הארובה, כדי שישמע דברי אלוקים חיים מפי שמעיה ואבטליון. אמרו: אותו היום ערב שבת היה, ותקופת טבת היתה, וירד עליו שלג מן השמים. כשעלה עמוד השחר, אמר לו שמעיה לאבטליון: אבטליון אחי, בכל יום הבית מאיר, והיום- אפל, שמא יום המעונן הוא? הציצו עיניהן וראו דמות אדם בארובה. עלו לגג, ומצאו עליו גובה שלש אמות שלג. פרקוהו והרחיצוהו וסכוהו, והושיבוהו כנגד המדורה. אמרו: ראוי זה לחלל עליו את השבת. אז מה אתה לומד מהסיפור? אגיד לך מה אני שומע ממנו: אני שומע שהגמרא לא מתעסקת עם שומר בית המדרש, אם הוא נהג ר או לא ר, כשלא נתן להלל להכנס ללמוד בשביל חצי פרוטה. (מה זה, לימוד תורה זה רק בשביל מי שיש לו כסף?.) זאת בעיה של השומר, שהוא יפתור אותה מול הקב"ה. אולי אותו הדבר גם לגבי הסיפור שלך?. יום טוב! שבוע טוב! ברכה והצלחה בכל מעשי ידיך לטובה!
שאלה: יחסיי אישות: האם יש בעיה לקרוא קריאת שמע שעל המיטה אחריי קיום ייחסי אישות? והאם ראוי לקרוא קריאת שמע לפניי.?
תשובה: ב"ה, אחרי קיום יחסי אישות ירחצו עצמם ויטלו ידים ויקראו קריאת שמע, ואם זה לפני חצות גם יברכו. דני ארגמן
שאלה: ספאטון מים עם ברזל: לגבי ספאטון-(תוסף תזונה) מים המכילים ברזל כתוב מאה אחוז טבעי ממעין. על האריזה כשרות בדצ איגוד רבנים מנשסתר. אך אין אישור רבנות ראשית האם זה ר מבחינת הכשרות?
תשובה: בד"ץ זה הוא רמת מהדרין
שאלה: בחירת שם לתינוק: לשני ילדיי הגדולים קוראים יונתן ומיכל. עכשיו אני בהריון עם בן שתאריך הלידה המשוער שלו בין פורים לפסח. חשבנו על שם אבינדב בגלל שהוא בא מאותה משפחה (בני שאול המלך). אפשר גם שאול. אימא שלי רצתה שם אחר - אמיתי. חשוב לי מאוד שהשם יהיה בעל סגולות טובות, שהילד יגדל למצוות, שתהיה לו אהבת ישראל, שיהיה חכם, שיהיה לו מזל טוב. האם אחד השמות שציינתי טובים לזה? אילו עוד שמות טובים יש בתנ"ך? אנחנו נחליט רק אחרי הלידה בע"ה, אך היינו רוצים שיהיו כבר כמה שמות שחשבנו עליהם עד אז. מראש על תשובתך, אנה
תשובה: לך תבחרו כטוב בעינכם ההורים של התינוק ללידה קלה דוד לוי
שאלה: עצבות: רציתי לדעת איך היהדות מתייחסת לדכאון וחוסר טעם בחיים בצורה כללית. מה האדם יכול לעשות כשהוא לא יכול לראות משהו בחיים שייתן לו כח או או קצת שמחה כשהכל חסר משמעות ובנוסף טיפול פסיכולוגי לא עוזר. איפה יש התייחסות לנושא הזה אם יש בכלל. מראש
תשובה: ידוע שחלק מרכזי ביהדות זה עבודת ה  בשמחה. שמחה פנימית אשר פורצת מהנפש פנימה ומאירה את האדם. לעצבות ודיכאון אין מקום ביהדות, לעומת כאב בכי וחרטה. ההבדל ביניהם פשוט, עצבות מורידה את האדם למטה, ואילו כאב וחרטה באים להרים את האדם מהמצב שבו הוא נתון. אמונה יוצרת שמחה, כאשר מרגישים שהקב"ה נמצא בחיים שלנו ומלווה אותנו אין מקום לעצבות ודיכאון. "עשה לך רב וקנה לך חבר" תנסה למצוא דמות תורנית שאתה מעריך, תשוחח עמו על העצבות שמקוננת בך, ואולי המצב ישתפר. אם גם זה לא יעזור, בשום פנים ואופן לא להתייאש!!! להמשיך ולחפש, להיות לוחם שאינו מפסיד בקרב "שבע יפול צדיק וקם". בהצלחה. אברהם קריספין רב קהילה בישוב אדם
שאלה: כשרות תוסף תזונה: לרב האם אפשר לסמוך על תוסף תזונה(כדורים) המכיל גלטין, בכשרות הרבנות חיפה?
תשובה: איני מכיר את המוצר. יתכן שהג לטין הוא רק אחת הבעיות שיש במוצר. אם תציין את כל הרכיבים אז נוכל לדון על הכשרות. בכל אופן מין הסתם זה כשרות רגילה של חיפה, והסיבה שהתירו היא בגלל שהוא פחות מכית וגם אין הנאת חיך.
שאלה: ציצית לפי כל הנוסחים: הרב. אני רוצה לקשור לעצמי ציצית שבה כל כנף על פי נוסח אחר, וכך לשלב בין שתי הדעות. שאלתי מספר רבנים בישיבה שלי, אחד אמר שמותר ויש חשש למרעית עין, לעומת זאת שני רבנים אמרו שאסור ואחד אמר שאולי אפשר לצאת בזה בדיעבד, אבל בכל מקרה לא כדאי. אני יודע שעל פי התשובות שקיבלתי אני אמור להבין שלא לעשות כן, אבל אני באמת מרגיש שזה כדאי, ושזה יכול לשלב בין כל הדעות (אני רוצה לקשור את הציצית עם פתילי לבן שבהם אם אני לא טועה יש 4 נוסחים). מה הרב אומר?
תשובה: אני מסכים עם האמירה שבכל כנפות הבגד תהיה הקשירה בנוסח אחיד. אולי תנהג כמו הרב קוק מטבריה, ללכת עם כמה בגדי ארבע כנפות זה על גבי זה, ובכל אחד כל ארבע הכנפות קשורות באותו הנוסח?.
שאלה: נגיעה: הרב, לצערי אני וחבר שלי נפלנו בנגיעה. האם זה אומר משהו על הזוגיות שלנו? אולי היא זוגיות לא נכונה, ז א שלא נכון לנו להמשיך יחד?
תשובה: ב"ה, זה אומר שצריך להזהר יותר, ולהפגש רק במקומות שיש הרבה אנשים. צריך לבדוק אם יש בינכם קשר מספיק עמוק מעבר למגע הגופני, כי כשיש מגע - יכולת ההבחנה נפגעת, כי המגע מאוד נעים והוא יכול לחפות על הרבה מגרעות שבאמת יפריעו בעתיד, כשאין מגע - יש אפשרות טובה יותר לבחון את הקשר עם בן הזוג בצורה מפוקחת. דני ארגמן
שאלה: פירסום הוצאת שם רע בפורומים: האם ע"פ ההלכה מותר פירסום הוצאת שם רע בפורומים של כל מאן דבעי על קהילת הסולם אשר היא קהילה כשרה למהדרין בראשות הרב הצדיק "אדם סיני" וכמובן לאחר שיש אישורים מרבנים ראשיים בכל המגזרים (כגון:הרב לווין ועוד.) ועוד לאחר שכבר היו בירורים בנושא ועדיין פירסומים אלו קיימים ופוגעים בכל המערכת?
תשובה: איני מכיר את הקהילה ואת הנושא.
שאלה: פירסום הוצאת שם רע בפורומים: האם ע"פ ההלכה מותר פירסום הוצאת שם רע בפורומים של כל מאן דבעי על קהילת הסולם אשר היא קהילה כשרה למהדרין בראשות הרב הצדיק "אדם סיני" וכמובן לאחר שיש אישורים מרבנים ראשיים בכל המגזרים (כגון:הרב לווין ועוד.) ועוד לאחר שכבר היו בירורים בנושא ועדיין פירסומים אלו קיימים ופוגעים בכל המערכת?
תשובה: צר לי אך אינני מכיר ולא שמעתי מעולם על קהילה זאת.
שאלה: פירסום הוצאת שם רע בפורומים: האם ע"פ ההלכה מותר פירסום הוצאת שם רע בפורומים של כל מאן דבעי על קהילת הסולם אשר היא קהילה כשרה למהדרין בראשות הרב הצדיק "אדם סיני" וכמובן לאחר שיש אישורים מרבנים ראשיים בכל המגזרים (כגון:הרב לווין ועוד.) ועוד לאחר שכבר היו בירורים בנושא ועדיין פירסומים אלו קיימים ופוגעים בכל המערכת?
תשובה: לך אינני יודע למה אתה מתכוון ואינני רוצה להכנס לענינים של אחרים. יש כלל ברור - מי שחושב שקבוצה או קהילה מסוימת עלולים להזיק - צריך לפרסם את דעתו במטרה להזהיר את הציבור. וזאת כמובן לפי כל הכללים בהלכות לשון הרע. דוד לוי
שאלה: פירסום הוצאת שם רע בפורומים: האם ע"פ ההלכה מותר פירסום הוצאת שם רע בפורומים של כל מאן דבעי על קהילת הסולם אשר היא קהילה כשרה למהדרין בראשות הרב הצדיק "אדם סיני" וכמובן לאחר שיש אישורים מרבנים ראשיים בכל המגזרים (כגון:הרב לווין ועוד.) ועוד לאחר שכבר היו בירורים בנושא ועדיין פירסומים אלו קיימים ופוגעים בכל המערכת?
תשובה: מבלי להיכנס באופן נקודתי לדיון שהעלית, חל איסור לדבר לשון הרע על אדם או על מוסד, קל וחומר שהדבר מפורסם באתרי התקשורת. החפץ חיים כותב שיש מקרים יוצאי דופן שבהם הדבר מותר, כגון למנוע נזק מאחרים וכיוצא בזה. אך עד שלא מולאו התנאים הרבים, אסור. בשורות טובות אברהם קריספין רב קהילה בישוב אדם
שאלה: שמיטה: כבוד הרב במרפסת ביתנו שחלקה מקורה וחלקה לא, אנו מגדלים צמחים שונים כגון צמחי תבלין,פרחים וירקות בתוך עציצים, כלומר מצע מנותק לחלוטין. רציתי לברר מה דין הגידולים בשנת השמיטה, הן במרפסת המקורה והן בזו שאינה. מבחינת השקייה, אכילה, תו"מ אם צריך וכו ויום טוב
תשובה: אם הכל יהיה בחלק המקורה, אז זה ממש מצע מנותק, ומותר לעשות הכל בשמיטה. נהוג מדרבנן להפריש תרומות ומעשרות בלי ברכה (מעשר עני ולא שני)
שאלה: בר בת מצווה: הרב, אנחנו בנות כיתה ב בבי"ס נועם אליהו בנתיבות רוצות לשאול שאלה. מדוע יש הבדל בין בנים לבנות בגיל מצוות? למה בנות בגיל 12, ובנים בגיל 13. מראש, כיתה ב בנות.
תשובה: בת מצווה  או  בר מצווה  מציינים את חובת הנערה והנער לקיים את המצוות. מגיל מצוות הם נחשבים כמבוגרים שאפשר לצפות מהם לגלות אחריות ומחוייבות לקיום המצוות. אפשר לומר שזה הגיל בו מסיימים את הילדות ומתחילים להשתייך לעולם המבוגרים. ההחלטה שהילדה כבר לא ילדה והילד לא ילד אלא שניהם כבר מבוגרים תלויה בשינויים גופניים ובשינויים רוחניים. השינויים הגופניים מתבטאים בסימני גוף של מבוגרים הבן מקבל מראה גברי יותר והבת מראה נשי יותר. השינויים הרוחניים מתבטאים בחשיבה עצמאית יותר ויכולת גדולה יותר לשלוט ברגשות ולנהל אותם נכון. כל הדברים הללו קורים לבנות בגיל צעיר יותר - רוב הבנות בגיל 12 כבר נמצאות בתוך השינויים הללו. אצל הבנים זה קורה בגיל מבוגר יותר - בגיל 13.
שאלה: עגבניות שרי אשר צמחו לי באדנית: "זרקתי" באדנית פשוטה עגבניות שרי שלא היו ראויות למאכל וב"ה צמחו לי עגבניות. משהבשילו אפשר לאכול מהן? לתשובתכם אודה, ב.ו
תשובה: ב"ה אפשר לאכול מעגבניות אלו ללא כל חשש, ומכיוון שהעגבניות גדלו באדנית שלך הם אינם הפקר ויש להפריש מהם תרומות ומעשרות בברכת התורה והארץ דוד davideign gmail.com
שאלה: בייביסיטר:, האם מותר לעשות בייביסיטר על ילד בערך בן עשר?עבר את גיל 9 עיינתי פה בשאלות באתר,אבל לא מצאתי תשובה מספיק מדוייקת עבורי,כי אין לו עוד אחים קטנים שנמצאים בבית בזמן שאני שם,אלא רק אני והוא.ברוב המקרים ההורים אומרים שעה שבה יחזרו אך היא אינה מדוייקת תמיד,כך שלפעמים הם מקדימים ולפעמים מאחרים מראש!!
תשובה: נראה לענ"ד שמותר לך.
שאלה: תרומות מעשרות: לצערי לא לימדוני כיצד יש לבצע הפרשת תרומות ומעשרות מן הירקות והפירות שאני רוכש בשוק,אני מנסה להשלים את הפער לבד אולם עם כל הכתוב אני מאבד את העיקר שהיא הבאכה והפעולה עצמה ז"א כמה צריך בתכלס לחתוך ולהפריש משקית העגבניות וכ ו אם יש לרב הסבר פשוט יחסית אודה מקרב לב
תשובה: יש להפריש מעט יותר ממאית בפועל, ולתת לבעל חיים של כהן לאכול זאת, או לעטוף בשתי שקיות ולזרוק לאשפה אחרי אמירת נוסח ההפרשה. אפשר לקחת המחלקים הפחות טובים שבירקות. כמו כן כדאי להיות מנוי כל בית האוצר או קרן המעשרות לצורך המטבע של מעשר שני שיש לחלל עליה את הפירות ב4 מתוך 6 השנים שאינם שמיטה (ראשונה, שניה, רביעית וחמישית. אנו כרגע בשנה שישית אך יש פירות שהם שייכים לחמישים כי חנטו בחמישית) לגבי פירות-מי שקונה בשוק הפתוח סומך על כך שכל דפריש מרובא פריש ואין בזה עורלה. בשנים האחרונות רבו המקפידים שלא לקנות פירות ללא השגחה בגלל ערלה, והחשש שלא שייך לומר כאן כל דפריש מכל מיני סיבות.
שאלה: תפילה: רציתי לשאול לגבי נוסח הוידוי מה זה אומרת צדיקים אנחנו ולא חטאנו אבל חטאנו. מה הכוונה מראש
תשובה: "אין אנו עזי פנים ( חצופים) לומר (ש)צדיקים אנחנו ולא חטאנו, אבל ( אלא) אנחנו ואבותינו חטאנו". ובגלל שחטאנו, אנחנו מתכוננים להתוודות.
שאלה: כיבוד הורים עם הדת: כבוד הרב צבי יניר, שמי.אני נער כבן 16 שנתקלתי בסיטואציה די לא נעימה לאחרונה. אני משתדל בכל יום להניח תפילין ולקיים מצוות ובכלל לשמור על אורח חיים יהודי מסורתי. רציתי להניח את התפילין שלי כרגיל כמו בכל יום והנחתי את התפילין שלי (לא התפילין עצמם אלא את הנרתיק שבתוכו נרתיק הטלית והתפילין) על השולחן בסלון והלכתי לרגע להביא כיפה בגלל ששכחתי. כשחזרתי, אמא שלי הייתה עצבנית בגלל שהבית היה מעט מבולגן והיא פשוט לקחה את נרתיק של התפילין (עם התפילין בפנים) וזרקה אותו על הספה בעצבים וללא כל היסוס. כשראיתי את זה פשוט לא יכולתי לשמור על עצמי אדיש ופשוט התחלתי לצעוק עליה בצורה מטורפת על כך שהיא משוגעת ומטורפת ואיך היא לא מתביישת לזרוק תפילין, התחלתי לצעוק לה שהדבר קדוש ושהיא פשוט מטומטמת שהיא ככה זרקה אותם, צעקתי עליה כל כך חזק שאילו השכנים לא הבינו מה קרה. אחר כך, כאב לי על כך שצעקתי על אמא שלי, הרי אפילו בתורה מצווה עם ישראל לכבד את הורי, ובשיעורי תורה תמיד אמרו לי להזהר בדיבור עם הורי ולדבר אליהם בכבוד ואף להתבייש מהם, ואני כך צעקתי על אמא שלי אבל מצד אחד היא זרקה את התפילין שלי דבר מבזה שלא יעלה על הדעת. השאלה שלי כבוד הרב, היא האם פעלתי נכון? אם לא, מה עליי לעשות במקרים כאלו? וכיצד אני יוכל לתקן זאת? כבוד הרב ושהיה המשך יום טוב!
תשובה: אכן הזעזוע שלך גרם שלא נהגת נכון. גם אם יש ביקורת על ההורים היא צריכה להיאמר בנימוס ובכבוד רב. עליך לבקש את מחילתך של אמך, לשוחח איתה על הנושא להסביר למה הזדעזעת. כמו כן עליך לקבל על עצמך שלהבא אם תהיה לך ביקורת תנהג בצורה מאופקת, תסביר מדוע זה לא ר מבלי לבזות את אמך.
שאלה: כשרות כלים-בשר וחלב: בשבת הוצאתי בעזרת כף ביצה מהסיר של החמין והנחתי אותה בטעות בצלוחית חלבית מקרמיקה. (יכול להיות שביחד עם הביצה הייתה גם קצת מתערובת הקטניות של החמין). לאחר כמה שניות הוצאתי את זה מהצלחת. מה דינה של הצלחת? אורטל.
תשובה: תלוי האם הביצה היתה חמה, אם היתה קרה אין בעיה כלל. אך אם על גבה היה דבר בשרי חם אין תקנה להכשיר את הצלחת, אלא אם כן הצלחת רק שייכת לסט החלבי אך בפועל לא ניתן בה חלב חם מעולם, במצב כזה הצלחת מותרת מעתה לשימוש בשרי. יום טוב אברהם קריספין רב קהילה בישוב אדם
שאלה: הכנסת אורחים: מהן טעמי המצווה של הכנסת אורחים? אני מבין את מקור המצווה מספר בראשית אך לא מצאתי בספר החינוך מהם הטעמים למצווה. אשמח לעזרתכם
תשובה: הכנסת אורחים היא סניף של מצוות החסד אברהם קריספין רב קהילה בישוב אדם
שאלה: חברה יתומה: ובהשתדלותנו :) יש לי חברה שהתייתמה מאימה השבוע, האם יש אפשרות שהיא תוכל להשתתף בהכתרה שנעשה השנה?
תשובה: צר לי לשמוע על אבלה של חברתך. לא נראה לי שהיא תוכל להשתתף בהכתרה. האבל על אבא ואמא נמשך שנה, וההתרחשות של ההכתרה ממש ממש לא מתאימה לאבל. היא לא מתקיימת בשבת או בחג, וכל כולה התכנסות של קהל גדול של משתתפות בשמחה, ומוסיקה וריקודים וכו  וכו. אז כמו שבכל ספרי מנהגי האבלות עולה הנושא של השתתפות אבל בשמחת חתונה, שהיא שמחה של מצווה, בוודאי שהשתתפות בשמחת ההכתרה אינה במקום ואינה אפשרית לאבל.
שאלה: ישיבה על שולחן: ובהשתדלותנו :) רציתי לשאול האם מותר לשבת על שולחן?
תשובה: הדבר מצוי במקומות שונים, למשל אצל הרב אהרון ראטה בספרו שולחן הטהור, שבשל העובדה ששולחן דומה למזבח אין לעשות כן. אולם יש להדגיש שגם לדבריו מדובר להבנתי רק על שולחן אוכל, היינו שולחן שעיקר שימושו לאכילה. ולא לשולחן שפעמים לומדים עליו, ופעמים אוכלים עליו, ופעמים עושים בו דברים נוספים. וכמו כן דין זה אינו מופיע בשו"ע ולכן קשה לי לראות זאת כהלכה פשוטה, נדמה לי שניתן לראות זאת יותר כדרך חסידות.
שאלה: הריגת חרקים: ובהשתדלותנו:) אני משתדלת שלא להרוג חרקים מחוץ לבית, אך האם אני צריכה לשמור על כך גם בבית? הרי הם עלולים להתרבות וזה לא מצב שרצוי כל כך בבית.
תשובה: לא מצאתי בשום מקום בהלכה או במוסר שאדם צריך לסבול מחרקים שמציקים לו ולא להרוג אותם (אשמח לקבל הבהרות בנושא ממי שיודע על כך). מן הדין את יכולה להרוג חרקים בכל מקום שהם מציקים לך לכן אני לא מבין מדוע את עושה הבחנה בין חרקים בבית ובחוץ. אם יש לך רגישות מיוחדת שמביאה אותך לחוס על חייהם של חרקים - תבורכי, אבל בנסיבות כאלה את צריכה לקבוע לעצמך את הכללים שלך מתי כן ומתי לא להרוג חרקים.
שאלה: פורים בירושלים: ובהשתדלותנו:) אני גרה במרכז הארץ ורציתי לשאול על מצב ששמעתי- אם אני חוגגת בי"ד באדר את חג הפורים דפרזות,האם אני צריכה לקיים עוד פעם את חג הפורים דמוקפין אם ישנתי בליל ט"ו באדר בירושלים? אשמח לקבל תשובה.
תשובה: אכן כן. מי שישן במקום המוקף חומה בתאריך טו אדר צריך לחגוג אף עמהם את חג הפורים. בהצלחה רבה, הלל
שאלה: נידה: אשתי ילדה לפני כחצי שנה ולפני כשלושה חודשים עשה התקן ובכל התקופה הזאת וקצת לפני הלידה לא היינו ביחד כי יש דימומים מה עושים.אני כבר משתגע
תשובה: אני מאוד מבין אתכם - זה באמת משגע! צריך לקבל יעוץ הלכתי מקצועי. אני ממליץ לפנות טלפונית אל מכון פועה או אל היועצות של נשמת מכון פועה יועצות של נשמת חובה לעשות יעוץ כזה לפני שמחליטים על אמצעי המניעה.
שאלה: קיצור תפילה בבית ספר: המורה שלנו בתחילת השנה החליטה שהתפילה שלנו ארוכה מדי ולכן היא הורידה לנו קטעים מסוימים. מותר למורה לעשות את זה? אין הלכה שאומרת שאם אומרים דברים יותר מ-3 פעמים אז אסור לשנות אותם?
תשובה: לך רב בית הספר או המנהל או המורה הם אחראים על כל הנעשה בבית הספר ומותר להם להקל או להחמיר וחובה להשמע להם. חובה עליהם לקצר או להאריך את התפילה לפי מה שנראה לה שיוסיף ליראת השמים ולעבודת השם של התלמידים. הם אינם צריכים להתחשב בכל התלמידים אלא לפי שיקול דעתם. לכן במקרה שאת מתארת ברור שהמורה נהגה בדרך הנכונה ובהצלחה דוד לוי לבירור נוסף ניתן להתקשר אלי הביתה 098987548 הערה - לפני יותר מ 20 שנה פנתה מנהלת בי"ס יסודי לצוות רבנים במטרה להעמיק את החינוך לתורה ויראת שמים. כל הרבנים בצוות המליצו על קיצור התפילה לפי יכולת התלמיד ואפילו לקצר יותר כדי שהתלמידים בבית הספר היסודי יבקשו  עוד  ולא תהיה עליהם למעמסה
שאלה: בני עקיבא: יש לי שאלה שממש מטרידה אותי בזמן האחרון. פעם תמיד הייתי הולך לבני עקיבא, שבאזורנו הוא מופרד בפעולות אבל יש הרבה שיח עם הבנות. עכשיו, חברים שלי שפרשו מבנ"ע בגלל הבעיה של הצניעות, מפעילים עלי לחץ גם לעזוב. לדעתי כדאי שאשאר שם בגלל הערכים שבנ"ע נותן, וגם בגלל שאם כל החבר ה הטובים יעזבו אז המצב של הסניף יתדרדר מאוד. מה עלי לעשות?
תשובה: אני מבין היטב את ההתלבטות שלך. לפעמים נמצאים במצבים בחיים בהם עומדים בפני שתי דרכים, שמותר ללכת בשתי הדרכים, וצריך לבחור. אי אפשר לומר על דרך אחת שהיא הנכונה או על השניה שהיא הנכונה, והדבר למעשה תלוי בבחירה החופשית שלך, ובהכרעה באיזו דרך אתה רוצה ללכת. אפשר לעזוב את בני עקיבא. אם חשים שהצניעות מופקרת במקום   בוודאי שראוי לעזוב. אני בספק, ולא זו בלבד, אלא שיש מקום מספיק גדול לחשוש כי במקום בני עקיבא יושבים ליד המחשב, ושם הצניעות היא הרבה הרבה הרבה הרבה יותר בעייתית. אפשר להחליט להישאר. להתנהג בצניעות. לקבל את כל הטוב שיש בתנועה. להיות אחראי גם מבחינה חברתית. כמובן, גם בדרך זו יש חששות. ואתה צריך לבחור בין שתי הדרכים. ובהצלחה
שאלה: שאלות לקדוש ברוך הוא: לך, ראשית על המענה לשאלתי, רציתי לשאול אם אני נוהגת בחומרה כאשר אני עושה "עסקים" עם הקדוש ברוך הוא. ז"א שאני שואלת אותו שאלה ומתנה את התשובה שלו אלי בסימנים גשמיים שאקבל ממנו אותות ואדע מה רצונו. לדוגמא - שאליו אם להיפגש עם בחור מסויים והתנתי - אם קורה הלילה משו משמח - התשובה חיובית. בעצם אני מכריחה את ריבונו של עולם לעשות לי אות כלשהוא, כי אם לא התשובה היא שלילית. האם זה נכון? האם זה ר?
תשובה: אחלק את תשובתי לשני חלקים: מבחינה הלכתית טהורה, עסקו בשאלה זו רבים רבים, בשל העובדה שאנחנו מכירים את עבד אברהם שעשה כך עם רבקה ואת יונתן בן שאול שעשה כך לפני העליה למלחמה (שמואל א יד), מול העובדה שנאמר בתורה כי אסור לנחש. לדעת חלק מהראשונים הדבר אסור, ולדעת חלק מהראשונים הדבר מותר, כי לא פונים לכוחות זרים, אלא לריבונו של עולם, ורואים בו את שולח הסימנים. אולם, הבעיה היותר קשה היא העובדה שאת מקבלת החלטות לאור הנחה שאין לה כל ביסוס, והיא שהקב"ה שולח לך את התשובות דרך התנאים שאת מציבה. לו היה לך כלי לדעת האמנם זה כך   היה מקום לשאול שאלות האם זה מותר או לא, אולם יש סיכוי גדול מידי שהכל בדימיונות שלך, ואם כן   כיצד את יכולה לסמוך על כך? על כן, נראה יותר נכון לשוב אל הטלת האחריות על קבלת ההחלטות על הכתפיים שלך. והרבה שמחה
שאלה: ברכה:, קניתי חטיף בריאות שמרכיביו העיקריים זה תמרים ובוטנים.התמרים מעוכים אך הבוטנים ניכרים בצורתם.מה הברכה הראשונה והאחרונה לאשכנזים ולספרדים? :)
תשובה: לפי התיאור שלך מברכים בורא פרי האדמה
שאלה: גיור אולפן: בס ד אני בחורה בת 23 ואני מתכוונת לעשות עלייה לישראל במרץ 2014 בע ה. אני זכאית לאזרחות ישראלית אבל אני לא יהודייה לפי ההלכה. אני ממש רוצה להתחיל ללמוד לגיור ברגע שאני מגיעה לארץ. אני אהיה לבדה שם ואין לי חברים או קרובי משפחה בישראל. העברית שלי גם לא כל כך טובה. יצרתי קשר עם קבוצת יבנה, אבל לצערי הם הפסיקו ללמד אולפן גיור. אודה מאד אם תוכל בבקשה להמליץ לי מה עלי לעשות? מראש, קלינה
תשובה: בקשתי מומחה לתחום לעזור לי, וזו תשובתו: כל קלינה היא אזרחית ישראלית היא יכולה להתחיל את תהליך הגיור בישראל. מלבד האולפן בקיבוץ עין הנצי"ב, שהוא לדוברי צרפתית בלבד, האולפן היחיד שידוע לנו שיש בו אפשרות לינה זה מכון אורה בירושלים. להלן מספר הטלפון של מנהל התוכנית, הרב דינקביץ : 054-3380914 נשמח להנחות אותה לאולפן ספציפי בשפה שהיא מעוניינת בה, והיא יכולה גם ליצור קשר ישיר עם 2 האולפנים המרכזיים: המכון ללימודי יהדות (מל") משרד מרכזי: 1-800-210-558 www.nativhagiur.org.il מחוז דרום ומרכז: יגאל ברבר 050-5853675 מחוז צפון: לובה פרבר 054-4952396 אולפן בתל-אביב לדוברי אנגלית. הרב אריאל קונסטנטין: 052-782-6091 עמי, אולפני גיור מבית אור עציון אתר: www.ami4u.org דוא"ל: giyur oretzion.com רכזת משרד עמי   שירה ספיר: 052-7710508 נשמח להיות איתה בקשר ישיר.
שאלה: הדלקת נרות חנוכה בערב שבת: לכבוד הרב יש לי שאלה לגבי מועד הדלקת נרות חנוכה בערב שבת. ברגיל, אני נוהגת להקדים הדלקת נר שבת כ- 30 דקות לפני המועד שכתוב. (אני ממרכז הארץ). כיוון שבערב שבת מדליקים קודם נרות חנוכה - האם מותר להדליק את החנוכיה כ- 30 דקות לפני הזמן? ההנחה שישר אחרי - אני אדליק נר שבת ואצא לבית הכנסת. בברכת חג אורים שמח הדס
תשובה: הדבר מותר, וכך עושים. אלא שבוחרים כמובן נרות (או כמות גדולה של שמן) שידלקו זמן ארוך!
שאלה: אבידה של טבעת נישואין: אני בת 27, נשואה טרייה, ושרויה בדיכאון נורא. אתמול אבדה לי טבעת הנישואין הטרייה שלי, כנראה שהחליקה לי מהיד. יש לי רגש סנטימנטלי אליה. אני עצובה מאוד, חיפשתי בכל מקום, שאלתי את האנשים שעובדים איתי אך היא לא נמצאה. אני מעוניינת לקרוא את תפילת מציאת האבידה אך היא כוללת בתוכה גם מתן צדקה לקופת רבי מאיר בעל הנס. שאלותיי הן: 1. היכן נמצאת קופה זאת כדי שאוכל לתת צדקה? 2. האם יש עוד משהו שאני יכולה לעשות כדי להגדיל את סיכויי למצוא אותה? (למשל, נדירת נדר- אם אמצא את הטבעת אז.) 3. האם יש זה משמעות כלשהי למשל סימן לזוגיות רעה, קנאה וצרות עין של אנשים, עין הרע או משהו כזה? אודה לתשובתך,
תשובה: ברכות שמיים עליכם לרגל נישואיכם. ראשית, אני מקווה מאוד שתמצאי את הטבעת החשובה לך. נזכיר רק כי התפקיד ההלכתי של הטבעת הסתיים ברגע שהיא ניתנה לך, ואת הסכמת להתקדש מכוחה. אין שום פגיעה בנישואין שלכם לאור אובדן הטבעת. א. קופת רבי מאיר בעל הנס כיום היא שם כללי לקופות צדקה. מצאי קופת צדקה של גוף שאת יודעת שהכסף אכן הולך בו לצדקה- ואת יכולה לתרום לו את הכסף. ב. איני חושב שיהיה נכון לנדור נדר, בשל העובדה שההלכה די מתנגדת לנדרים. ג. אין לדבר הזה כל משמעות לחיי הזוגיות. מבחינה מסוימת - להפך, כלומר: הדבר מדגיש את העובדה שהזוגיות שלכם אינה תלויה בשום דבר אלא רק בדבר אחד - אתם בעצמכם. לא בטבעת, ולא בשום עניין אחר. וחיים מאושרים
שאלה: אזכור שם ה : הקלטת שיר מתוך הלל- הלחנו קטע מן ההלל ואנו מתכוונים להקליט ולהפיץ אותו. האם מותר לומר את שם ה בשיר או שצריך להגיד "השם"?
תשובה: הנוהג הוא שלא לומר שוב ושוב את שם ד  בשיר שמקליטים. יש צדדים שונים בהלכה, אולם נראה לי כי נוהג זה הוא נכון. ובהצלחה
שאלה: גיור: לבן שלי נולד בן - הבן שלי יהודי האמא לא יהודיה.מ אנחנו מעוניינים לגייר את הילד שכבר הגיע לגיל שנתיים וחצי. הם גרים בטורונטו קנדה. למי צריך לפנות שם כדי לגייר את הילד (כמובן הכל בהסכמת ההורים), אני הסבתא. אני צריכה טלפון, שם, ולאן לפנות בטורונטו כדי לעשות את הגיור.
תשובה: שאלתי חבר שמבין היטב את המצב בטורנטו וזו התשובה שקבלתי ממנו: the person to speak too is r asher vale who is the administrator for the beit din. - generally all gerut here goes through the vaad harabanim, there are as far as i know no orthodox rabbis who do their own gerut. the vaad tends to be quite machmir but i do know modern orthodox people who have used them and it has been fine.hope this helps all the best
שאלה: תיספורת אצל גוי: יש לי שאלה האם מותר להיסתפר אצל ספר גוי? ולהיתגלח? שמח לתשובה תןדה
תשובה: אם יש מראה (וכיום יש אצל כל ספר) ודאי שמותר. אם אין מראה אז רק אם נוכחים עוד בני אדם בחדר.
שאלה: מדריכת כלות: האם הרב מכיר מדריכת כלות בעיר רחובות שהולכת עפ"י ספרו של הרב אלישיב קנוהל בענייני הלכה לקראת נישואים? הדבר חשוב מאוד שכן ארוסי לומד לפי ספר זה ואנו רוצים להיות אחידים בדעותינו ומנהגנו בעניינים חשובים אלה. ב מראש!
תשובה: ראשית, שיהיו לכם חיים שמחים ומאושרים, קדושים וטהורים. יש בצהר רשימה די ארוכה של מדריכות כלות בכל אתר ואתר. כדאי אפוא לפנות לשם.
שאלה: ריקוד אולטרא סגול: האם מותר לבנות לרקוד ריקוד אולטרא סגול מול בנים? ב מראש!!
תשובה: ראשית, החשיבה צריכה להיות האם מותר לבנים לצפות בבנות רוקדות, ולא האם מותר לבנות לרקוד לפני בנים. התשובה תלויה בתנועות הריקוד, ומה בדיוק מדגישים בבד לבן אצל הבנות הרוקדות: האם רק כפות הידיים? במקרה כזה אין בעיה. אם מהצוואר ועד לירכיים- זו בעיה, ואין לעשות זאת. נכון שבריקוד בחושך, לא רואים את פני הרוקדות, אבל צורת הגוף ניכרת, ותנועות הגוף, ולכן כתבתי שהתשובה תלויה בתנועות הגוף, ואילו חלקים מהגוף מכוסים בבד לבן.
שאלה: רשימת מסעדות כשרות: האם יש רשימה מעודכנת של המסעדות הכשרות בארץ?
תשובה: מצ"ב קישור לחיפוש מסעדות מומלצות ע"י כושרות אם תרצה לבדוק באופן ספציפי על כל עיר יש לפנות למועצה הדתית באזור המבוקש
שאלה: ייסורים-דבר טוב או רע?: קראתי פעם שייסורים מכפרים ואם כך אז אני רוצה שיבואו עלי ייסורים רבים יש לי הרבה על מה לכפר. ומצד שני ח אומרים שאם באים על אדם ייסורים הוא צריך לפשפש במעשיו. האם אני צריכה לשמוח מייסורים שבאים עלי כי הם באים על מנת לכפר על עוונות שעשיתי או שאני צריכה להלחץ מייסורים כאלו שכן הם סוג של הזהרה.? מראש
תשובה: לך. נראה לי שאת לא כל כך מבינה את תפקידם של הייסורים הבאים על האדם. בגוף האדם יש מנגנון של כאב, ויש לו תפקיד חשוב ביותר: הוא מדליק נורה אדומה אצל האדם, שיש בעיה רפואית בגוף, וצריך לטפל בה. לדוגמא: כאב גרון, גורם לאדם ללכת לרופא שיבדוק אם יש דלקת בגרון, ואם אכן יש דלקת- מטפלים בה, והאדם מבריא. אם לא יטפלו בדלקת, ובזמן, היא עלולה להזיק לאברים נוספים, ובסופו של דבר עלולה לגרום לנזקים חמורים יותר, ואף בלתי הפיכים. כך אמרו לנו חכמינו, שאם באים על האדם ייסורים, שיפשפש במעשיו, אולי משהו בהתנהגותו לא תקין, אם יגלה באמת משהו לא תקין, אזי יתקן את דרכיו, ואז יש לו להודות על הייסורים שבזכותם שינה את אורחות חייו לטובה. "להלחץ"- למה? להתעורר- כן.